C 200/22
LV
Eiropas Savienības Oficiālais Vēstnesis
8.6.2023.
“Lajta sajt” nogatavināšanas procesā vajadzīga īpaša zinātība.
Lai sēnīte labāk augtu, sierus ik pēc 3–4 dienām apgroza un apslaka ar sālījumu.
Tas viss jādara ar rokām, ļoti uzmanīgi, un sierus nedrīkst noslaucīt.
“Lajta sajt” nogatavināšanas ilgums ir divas nedēļas.
Pa šo laiku sarkano pelējuma sēnīšu kultūra ir pilnībā nosegusi visu siera virsmu.
Intensīvā nogatavināšanās sākas uz siera virsmas, no turienes virzās uz siera iekšpusi un līdz “Lajta sajt” nogatavināšanās perioda beigām ir noslēgusies.
Par nogatavināšanos liecina arī mizas pH līmeņa straujais pieaugums, ko izraisa laktāta sašķelšanās (oglekļa dioksīdā un ūdenī) dažu tādu rauga sēnīšu (piemēram, Oospora lactis) ietekmē, kuras dabīgi aug uz siera virsmas.
“Lajta sajt” nogatavināšanās procesu raksturo tas, ka strauji noārdās vairums proteīnu, un tas nozīmē, ka nogatavināšanas procesa otrajā nedēļā 50–60 % no tiem ir pārgājuši peptīdu formā (kas daļā gadījumu ir aminoskābju savienojumi).
Pēc trijām nogatavināšanās nedēļām parādās amonjaka garša un smarža, kamēr produkta konsistence kļūst aizvien mīkstāka.
Tāpēc un lai siers būtu ēdams un saglabātu raksturīgās īpašības, no trešās nedēļas tas jāuzglabā 2–8 °C temperatūrā.
“Lajta sajt” labās slavas pamatā ir tā garša, aromātu bagātība, smarža, ļoti patīkamā drupanā konsistence un unikāli viendabīgā kvalitāte.
Tas vienmēr bijis un joprojām ir galvenokārt siera pazinēju iecienīta izvēle, un intensīvās proteolīzes dēļ šis siers ierindojas starp visvieglāk sagremojamo sieru šķirnēm.
Sieriem veltīts tematiskais blogs uz “Lajta sajt” atsaucas kā uz slavenu un pelnīti iecienītu Ungārijas sieru, kas nogatavināts ar sarkano pelējuma sēnīšu kultūru, un apraksta to šādi: “Miza ir plāna, elastīga un tumši dzeltenrūsganā krāsā.
Pats siers ir blīvs, ar mazām acīm un raksturīgu, aromātiem bagātu un patīkami asu garšu.
To ir viegli sagriezt un sarīvēt, tāpēc šis siers ir ideāli piemērots likšanai uz sviestmaizes vai uz grauzdiņa, un to var ēst arī ar makaronu izstrādājumiem.
Es to ieteiktu pievienot būtībā jebkuram ēdienam, kura receptē minēts siers.”
Avots: https://sajtologia.
blog.hu/2015/09/09/ha_lajta_van_rajta “Lajta sajt” bieži guvis atzinību vietējos un starptautiskos siera konkursos un saņēmis: — zelta diplomu 2011. gada Ungārijas nacionālajā sieru konkursā Čermajorā, — pirmo godalgu tradicionālo sieru kategorijā konkursā, kurā piedalījās 15 valstis un kurš 2013. gadā notika Budas pils 22.
Vīna festivāla ietvaros, — zelta medaļu 2018. gada nacionālajā sieru skatē, — otro vietu 2019. gada Mikulovas Siera festivālā Čehijā, — lielo cildinājumu 2021. gada “Caseus Veneti” sieru izstādē (viesa statusā).
Šajā izstādē var piedalīties mazie siera ražotāji, kas ražo unikālus vietēja mēroga produktus.
Avots: https://www.padovaoggi.it/foto/eventi/caseus-venetipiazzola-25-26-settembre-2021.html/ Atsauce uz specifikācijas publikāciju https://gi.kormany.hu/foldrajzi-arujelzok